Защо в България съществуват магиите?
Магьосничеството – професия, дарба или измислица? По този въпрос никой не може да се изкаже категорично, без да последват хиляди опровержения! Ние също не се наемаме да го направим! Но няма как да не си зададем някои въпроси, особено след като темата „магия” е толкова популярна днес! Всъщност историята на заклинанията е стара почти колкото самото човечество! Още в Древен Египет, магьосниците са били на изключителна почит! Това са били и едни от най-приближените хора нафараоните, а строенето на гробници не можело да мине без тяхната магия! Вярвало се е, че тя ще пази задгробния дом на царете от натрапници и недоброжелатели! Но доколко това върши работа, също е твърде спорен въпрос! Факт е, че днес много от пирамидите са разграбени от крадци, но също така, не са малко и случаите, в които са открити тела на загинали, опитали се да нарушат спокойствието на мумиите! Днес много хора продължават да вярват, че магиите съществуват! И най-големите привърженици на това твърдение сме ние, жените! У нас съществуват десетки сайтове, в които се дава подробна информация за видовете магии и даже техните „рецепти”. А знаете ли, че България е държавата с най–много регистрирани магове и врачки на територията си! И няма как да не се запитаме дали толкова много хора притежават дарбата на Ванга или просто сме особено изпечени шарлатани? Ако преди години беше модерно да посещаваме врачките в „мистичните” им домове, то днес тези окултни госпожи и господа, ни изумяват с техническите си познания! Чашата кафе и боба са заменени от SMS–врачуването! А личните онлайн страници на маговете, предлагат всевъзможни тарифни планове за разваляне на магии, предсказване на бъдещето, дори лечение на болести! Телевизията също така ни заля с ясновидската „услуга”! Състезания за гадатели, предавания с водещи–магьосници, които решават проблемите на хиляди хора в ефир. Няма как в един момент да не заподозрем измама! Според много специалисти, тази „окултна мания” на българите се дължи на това, че психиката ни може лесно да бъде манипулирана! А статистиката сочи, че всеки втори у нас вярва в магиите , редовно посещава магове и даже има свой личен гадател! Нещо като JP–врачка?! На нас лично банковите преводи на сметките на днешните „магьосници”, леко ни намирисва на „макически” обир! Но отново държим да отбележим, че не отхвърляме възможността наистина заклинанията да съществуват! Все пак нещо, което датира от толкова древни времена, определено заслужава респект! А вие вярвате ли в магии?